Predaj nehnuteľností formou sprostredkovania chápeme ako službu na kľúč, v rámci ktorej sa zákazník môže spoľahnúť na komplexné zastrešenie predaja jeho nehnuteľnosti bez starostí, za čo najlepšiu cenu a v čo najkratšom čase. Nastavenie správnej predajnej ceny je kľúčom k spokojnosti všetkých strán obchodu a využívame pritom všetky naše doterajšie skúsenosti v realitách, spojené s dostupnými platenými aj neplatenými dátami o trhových hodnotách na realitnom trhu. V oblasti sprostredkovania využívame nadštandardné marketingové nástroje, ako napríklad platená online reklama, inzercia na najväčších realitných portáloch na Slovensku, virtuálne prehliadky, kvalitné fotografovanie nehnuteľnosti, profesionálny text k inzerátom, ktorý zaujme a mnoho ďalších. Pri samotnom predaji nehnuteľností zastupujeme klienta pri všetkých administratívnych činnostiach, právnych službách, katastrálnych konaniach, či pri komunikácii so spoločenstvami vlastníkov , bytovými družstvami alebo správcami bytových domov. Napriek zložitým postupom pri prevode nehnuteľností sa snažíme s klientmi komunikovať jednoducho a zrozumiteľne, a pravidelne ich informujeme o priebehoch a výsledkoch jednotlivých procesov. Úspešnosť predaja nehnuteľnosti v spolupráci s treťou stranou zvyšujeme službou úverového poradenstva a s ním spojeného kompletného hypotekárneho servisu.